ਸਿਰਲੇਖ: ਕੌਣ ਹੈ ਗੋਰਖਪੁਰ ਵਿੱਚ ਯੋਗੀ ਨੂੰ ਧੋਬੀ ਪਟਕਾ ਮਾਰਨ ਵਾਲਾ ਪ੍ਰਵੀਨ ਕੁਮਾਰ ਨਿਸ਼ਾਦ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਪਿਛਲੇ ਸਾਲ ਭਾਜਪਾ ਨੇ ਉੱਤਰ ਦੀਆਂ ਪ੍ਰਦੇਸ਼ ਵਿਧਾਨ ਸਭਾ ਚੋਣਾਂ ਜਿੱਤੀਆਂ ਅਤੇ ਆਦਿਤਿਆਨਾਥ ਯੋਗੀ ਉੱਤਰ ਪ੍ਰਦੇਸ਼ ਦੇ ਮੁੱਖ ਮੰਤਰੀ ਬਣੇ ਜਿਸ ਤੋਂ ਬਾਅਦ ਗੋਰਖਪੁਰ ਲੋਕ ਸਭਾ ਸੀਟ ਖਾਲੀ ਹੋ ਗਈ।

ਇਸੇ ਸੀਟ 'ਤੇ ਹੋਈਆਂ ਜ਼ਿਮਨੀ ਚੋਣਾਂ ਦੇ ਨਤੀਜੇ ਆਏ ਹਨ ਅਤੇ ਜਿਹੜਾ ਸਖ਼ਸ਼ ਲੋਕ ਸਭਾ ਵਿਚ ਗੋਰਖਪੁਰ ਦੀ ਨੁਮਾਇੰਦਗੀ ਕਰੇਗਾ ਉਹ ਵੀ ਇਕ ਨੌਜਵਾਨ ਚਿਹਰਾ ਹੈ।

29 ਸਾਲਾ ਪ੍ਰਵੀਨ ਕੁਮਾਰ ਨਿਸ਼ਾਦ ਸਮਾਜਵਾਦੀ ਪਾਰਟੀ ਦੇ ਉਮੀਦਵਾਰ ਵਜੋਂ ਚੋਣ ਲੜ ਰਹੇ ਸਨ।

ਨੋਇਡਾ ਤੋਂ ਮਕੈਨੀਕਲ ਇੰਜੀਨੀਅਰਿੰਗ ਵਿੱਚ ਬੀ. ਟੈਕ. ਪ੍ਰਵੀਨ ਦੀ ਇਹ ਪਹਿਲੀ ਚੋਣ ਸੀ।

ਇਸ ਸੀਟ ਉੱਤੇ ਉੱਤਰ ਪ੍ਰਦੇਸ਼ ਦੇ ਮੁੱਖ ਮੰਤਰੀ ਆਦਿਤਿਆਨਾਥ ਯੋਗੀ ਅਤੇ ਸੱਤਾਧਾਰੀ ਭਾਰਤੀ ਜਨਤਾ ਪਾਰਟੀ ਦਾ ਵੱਕਾਰ ਦਾਅ ਉੱਤੇ ਸੀ। 

ਗਲਤ ਸਾਬਤ ਹੋਏ ਦਾਅਵੇ

ਵੋਟਾਂ ਦੀ ਗਿਣਤੀ ਤੋਂ ਪਹਿਲਾਂ ਵੱਡੇ ਸਿਆਸੀ ਪੰਡਿਤ ਅਤੇ ਵਿਸ਼ਲੇਸ਼ਕ ਵੀ ਇਹੀ ਮੰਨ ਰਹੇ ਸਨ ਕਿ ਇਹ ਸੀਟ ਭਾਜਪਾ ਦੇ ਖਾਤੇ ਵਿਚ ਹੀ ਜਾਵੇਗੀ ਪਰ ਅਜਿਹਾ ਨਹੀਂ ਹੋਇਆ।

ਹੁਣ ਇਨ੍ਹਾਂ ਨਤੀਜਿਆਂ ਨੂੰ ਸਾਲ 2018 ਦਾ ਸਭ ਤੋਂ ਵੱਡਾ ਸਿਆਸੀ ਉਲਟਫੇਰ ਕਿਹਾ ਜਾ ਰਿਹਾ ਹੈ।

ਪਹਿਲੇ ਗੇੜ ਤੋਂ ਹੀ ਨਤੀਜੇ ਸਮਾਜਵਾਦੀ ਪਾਰਟੀ ਦੇ ਪੱਖ ਵਿੱਚ ਹੀ ਦਿਖ ਰਹੇ ਸਨ। 

ਹਾਲਾਂਕਿ, ਇੱਕ ਵਾਰ ਗਿਣਤੀ ਦੇ ਆਖ਼ਰੀ ਪੜਾਅ ਵਿੱਚ ਭਾਜਪਾ ਅਤੇ ਸਮਾਜਵਾਦੀ ਪਾਰਟੀ ਵਿਚਕਾਰ ਵੋਟਾਂ ਦਾ ਫ਼ਰਕ ਇੱਕ ਵਾਰੀ ਘੱਟਦਾ ਵੀ ਦਿਖਿਆ ਪਰ ਸਮਾਜਵਾਦੀ ਪਾਰਟੀ ਨੇ ਇਸ ਸੀਟ 'ਤੇ ਜਿੱਤ ਹਾਸਲ ਕੀਤੀ। 

ਪ੍ਰਵੀਨ ਕੁਮਾਰ ਨਿਸ਼ਾਦ ਲਈ ਹਾਲਾਂਕਿ ਇਹ ਪਹਿਲੀ ਚੋਣ ਸੀ ਪਰ  ਰਾਜਨੀਤੀ ਉਨ੍ਹਾਂ ਲਈ ਨਵੀਂ ਨਹੀਂ ਹੈ।

ਵਿਰਾਸਤ ਵਿੱਚ ਮਿਲੀ ਸਿਆਸਤ

ਪ੍ਰਵੀਨ ਨਿਸ਼ਾਦ ਦੇ ਪਿਤਾ ਡਾ. ਸੰਜੇ ਕੁਮਾਰ ਨਿਸ਼ਾਦ ਨੈਸ਼ਨਲ ਨਿਸ਼ਾਦ ਪਾਰਟੀ ਦੇ ਬਾਨੀ ਹਨ। 2013 ਵਿੱਚ ਉਨ੍ਹਾਂ ਨੇ ਇਹ ਪਾਰਟੀ ਬਣਾਈ ਸੀ। ਉਸ ਸਮੇਂ ਪ੍ਰਵੀਨ ਕੁਮਾਰ ਨਿਸ਼ਾਦ ਨੂੰ ਪਾਰਟੀ ਦਾ ਬੁਲਾਰਾ ਬਣਾਇਆ ਗਿਆ ਸੀ।

ਡਾ਼ ਸੰਜੇ ਕੁਮਾਰ ਨਿਸ਼ਾਦ ਨੇ ਨਿਸ਼ਾਦ ਪਾਰਟੀ ਸ਼ੁਰੂ ਕੀਤੀ ਸੀ।

2008 ਵਿੱਚ ਬੀ.ਟੈਕ ਦੇ ਬਾਅਦ, 200 9 ਤੋਂ 2013 ਤੱਕ ਉਸਨੇ ਭਿਵੰਡੀ, ਰਾਜਸਥਾਨ ਦੀ ਇੱਕ ਪ੍ਰਾਈਵੇਟ ਕੰਪਨੀ ਵਿੱਚ ਪ੍ਰੋਡਕਸ਼ਨ ਇੰਜੀਨੀਅਰ ਵਜੋਂ ਕੰਮ ਕੀਤਾ ਸੀ।

ਪਰ 2013 ਵਿਚ ਆਪਣੇ ਪਿਤਾ ਦੇ ਸਿਆਸੀ ਸੁਪਨਿਆਂ ਪੂਰਾ ਕਰਨ ਲਈ ਉਹ ਗੋਰਖਪੁਰ ਵਾਪਸ ਪਰਤ ਆਏ।

ਉਨ੍ਹਾਂ ਵਾਂਗ ਹੀ ਉਨ੍ਹਾਂ ਦੇ ਪਿਤਾ ਡਾ. ਸੰਜੇ ਕੁਮਾਰ ਨਿਸ਼ਾਦ ਰਾਜਨੀਤੀ ਵਿੱਚ ਆਉਣ ਤੋਂ ਪਹਿਲਾਂ ਕਈ ਹੋਰ ਕਾਰਜਾਂ ਲਈ ਜੁੜੇ ਰਹੇ ਹਨ।

2002 ਅਤੇ 2003 ਵਿੱਚ ਗੋਰਖਪੁਰ ਦੇ ਅਖ਼ਬਾਰਾਂ ਅਤੇ ਦਫ਼ਤਰਾਂ ਵਿੱਚ ਡਾ ਸੰਜਯ ਕੁਮਾਰ ਇਲੈਕਟੋ ਹੋਮਿਓਪੈਥੀ ਨੂੰ ਮਾਨਤਾ ਦੁਆਉਣ ਲਈ ਪ੍ਰੈਸ ਰਿਲੀਜ਼ਾਂ ਨੂੰ ਸਾਂਝਾ ਕਰਨ ਲਈ ਇੱਕ ਬਿਆਨ ਦਿੰਦੇ ਦਿਖਦੇ ਸਨ।

ਪਿਤਾ ਦੀ ਮਿਹਨਤ

ਸਾਲ 2002 ਵਿੱਚ ਉਨ੍ਹਾਂ ਨੇ ਪੂਰਵਾਂਚਲ ਮੈਡੀਕਲ ਇਲੈਕਟਰੋ ਹੋਮਿਓਪੈਥੀ ਐਸੋਸੀਏਸ਼ਨ ਦੀ ਨੀਂਹ ਵੀ ਰੱਖੀ। ਡਾ. ਸੰਜੇ ਇਸ ਦੇ ਪ੍ਰਧਾਨ ਸਨ।

ਡਾ਼ ਸੰਜੇ ਕੁਮਾਰ ਨਿਸ਼ਾਦ 'ਤੇ ਤਤਕਾਲੀ ਸਮਾਜਵਾਦੀ ਪਾਰਟੀ ਦੀ ਸਰਕਾਰ ਨੇ ਕਈ ਕੇਸ ਦਰਜ ਕਰਾਏ ਸਨ।

ਉਨ੍ਹਾਂ ਦੀ...